Държавен вестник, бр. 8, 2019 г., стр. 51

БРОЙ  8	
Д Ъ Р Ж А В Е Н  В Е С Т Н И К 	
СТР.  51  
МИНИСТЕРСТВО  
НА ЗДРАВЕОПАЗВАНЕТО
Наредба за изменение на Наредбата за из-
менение и допълнение на Наредба № 42 от 
2004 г. за въвеждане на Международната 
статистическа класификация на болестите и 
проблемите, свързани със здравето – десета 
ревизия (обн., ДВ, бр. 75 от 2014 г.; изм. и 
доп., бр. 106 от 2014 г., бр. 30 и 88 от 2016 г. 
и бр. 8 от 2018 г.)
§ 1. В § 6 от преходните и заключителните 
разпоредби числото „2019“ се заменя с „2020“.
Заключителни разпоредби
§ 2. Наредбата влиза в сила от 1 януари 
2019 г.
§ 3. Наредбата е съгласувана с Национал-
ния статистически институт.
Министър:  
Кирил Ананиев
466
МИНИСТЕРСТВО  
НА ЗЕМЕДЕЛИЕТО, ХРАНИТЕ 
 И ГОРИТЕ
Наредба за изменение и допълнение на На-
редба № 6 от 2018 г. за условията и реда за 
предоставяне на финансова помощ по Наци-
онална програма за подпомагане на лозаро-
винарския сектор за периода 2019 – 2023 г. 
(ДВ, бр. 93 от 2018 г.)
§ 1. В чл. 5 се правят следните изменения 
и допълнения:
1. Алинея 2 се изменя така:
„(2) За дейностите по ал. 1, т. 1 одобрените 
кандидати получават парично обезщетение за 
загуба на доход, което компенсира загубата на 
доходи в периода до встъпване в плододаване 
на новосъздадените лозови насаждения за 
определен период от време, който не надви-
шава две последователни винарски години.“
2. Създава се нова ал. 3:
„(3) За дейностите по ал. 1, т. 2 одобрените 
кандидати получават обезщетение за загуба 
на доход в една от следните форми:
1. разрешение за едновременно отглеждане 
на стари и нови лозови насаждения за опреде-
лен период от време (отложено изкореняване), 
който не надвишава периода на валидност на 
разрешенията за презасаждане (три години);
2. парично обезщетение, което компенсира 
загубата на доходи в периода до встъпване 
в плододаване на новосъздадените лозови 
насаждения за определен период от време, 
който не надвишава две последователни ви-
нарски години.“
3. Досегашната ал. 3 става ал. 4.
§ 2. В чл. 6, ал. 2, т. 2 накрая се добавя 
„освен в случаите на невъзстановим ДДС, 
когато той действително и окончателно е 
поет от бенефициент, различен от данъчно 
незадължени лица, посочени в чл. 3, ал. 5 от 
Закона за данък върху добавената стойност“. 
§ 3. В чл. 7 се правят следните допълнения:
1. В ал. 1 след думите „лозарския регис-
тър“ се добавя „като гроздопроизводители с 
регистрирани лозарски стопанства по реда 
на Закона за виното и спиртните напитки“. 
2. Създава се ал. 3:
„(3) Кандидатите по ал. 1, които се явяват 
възложители по смисъла на Закона за общест-
вените поръчки, провеждат процедури за избор 
на изпълнител за дейностите по проекта, като 
в случаите на предвидено авансово плащане 
същото следва да бъде включено в проектната 
документация за провеждане на процедурата 
по ЗОП и в проекта на договор.“ 
§ 4. В чл. 8 ал. 4 се изменя така:
„(4) Паричното обезщетение за загуба на 
доход по чл. 5, ал. 2 и ал. 3, т. 2 се изчислява 
въз основа на средния годишен добив от хек-
тар за последните две винарски години преди 
получаване на разрешение за презасаждане. 
Средният годишен добив, за който се изплаща 
обезщетение, е до 9000 кг/ха.“
§ 5. В чл. 9 се правят следните изменения:
1. В ал. 2, т. 2 думите „това изискване не 
се отнася“ се заменят с „тези изисквания не 
се отнасят“.
2. В ал. 4 думите „по чл. 5, ал. 1, т. 1 и 2“ 
се заменят с „чл. 5, ал. 1, т. 1, букви „а“ и „б“ 
и т. 2, букви „а“ и „б“.
§ 6. В чл. 12 се създава ал. 12: 
„(12) При подаване на заявлението полз-
вателят на помощта представя оригиналите 
на всички документи, включително и тези, за 
които се изискват копия, като удостоверява 
съответствието на представените копия със 
заверка „Вярно с оригинала“. Служителят, 
приемащ документите, сверява предоставени-
те копия с оригиналните документи. Когато 
оригиналният документ е на чужд език, се 
прилага и превод на български език от заклет 
преводач.“
§ 7. В чл. 14 се създава ал. 4:
„(4) Кандидатите по чл. 7, ал. 3 провеждат 
обществени поръчки за избор на изпълнител/и 
на дейностите по проекта след подписване 
на договор за предоставяне на финансова 
помощ. В двумесечен срок от представяне 
на документите за проведената обществена 
поръчка ДФЗ сключва допълнително спора-
зумение към договора по ал. 1 за вписване 
на избран/и изпълнител/и след одобряване 
на проведената обществена поръчка.“